দেপোর্তিভো লা কোরুনিয়া

রেয়াল ক্লাব দেপোর্তিভো দে লা কোরুনিয়া এসএডি (স্পেনীয় উচ্চারণ: [reˈal ˈkluβ ðepoɾˈtiβo ðe la koˈɾuɲa], ইংরেজি: Deportivo de La Coruña; এছাড়াও দেপোর্তিভো লা কোরুনিয়া অথবা শুধুমাত্র দেপোর্তিভো কোরুনিয়া নামে পরিচিত) হচ্ছে গালিথিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের চতুর্থ স্তরের ফুটবল লীগ সেহুন্দা দিভিসিওন বি-এর গ্রুপ ১-এ খেলে। এই ক্লাবটি ১৯০৬ সালের ২রা মার্চ তারিখে প্রতিষ্ঠিত হয়েছে। দেপোর্তিভো লা কোরুনিয়া তাদের সকল হোম ম্যাচ গালিথিয়ার আবাঙ্কা-রিয়াজোরে খেলে থাকে; যার ধারণক্ষমতা হচ্ছে ৩২,৬৬০। বর্তমানে এই ক্লাবের ম্যানেজারের দায়িত্ব পালন করছেন ফের্নান্দো বাসকেস এবং সভাপতির দায়িত্ব পালন করছেন ফের্নান্দো বিদাল। স্পেনীয় মধ্যমাঠের খেলোয়াড় আলেক্স বের্গান্তিনিয়োস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, দেপোর্তিভো লা কোরুনিয়া এপর্যন্ত ১২টি শিরোপা জয়লাভ করেছে; যার মধ্যে ১টি লা লিগা, ২টি কোপা দেল রে এবং ৩টি স্পেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ২০০৮ উয়েফা ইন্টারটোটো কাপ। ১৯০২ সালে জোসে মারিও আবালা নামক এক বালক ইংল্যান্ড থেকে এসে আ কোরুনিয়ায় ফুটবল খেলা চালু করে, যা অচিরেই বেশ জনপ্রিয়তা অর্জন করে। ১৯০৬ সালে আলা কালবেত জিমনেশিয়ামের সদস্যরা এই ক্লাবটি গঠন করে। এর পর থেকে ক্লাবটি বেশ কিছু প্রীতি ও কোপা দেল রে-এর ম্যাচে অংশ নেয়। তবে ১৯২৮ সালে লীগ পদ্ধতি চালু হলে প্রথম কয়েক বছর তারা লা লিগায় উন্নিত হতে ব্যর্থ হয়। অতঃপর ১৯৪১ সালে প্রথম বারের মতো লা লিগায় উত্তীর্ণ হয়। সর্বোচ্চ স্তরে থাকাকালীন সময় ১৯৪৪ সালে তারা নিজেদের স্টেডিয়াম তৈরি করে। তার পরের বেশ কিছু বছর তারা সাফল্যের দেখা পায়নি। ১৯৪৬–৪৭ মৌসুমে তারা ২য় স্তরে অবনমিত হয়, তবে পরের বছর আবার শীর্ষ স্তরে ফিরে আসে। তারপরের দশক থেকে তাদের উত্থান-পতন চলতে থাকে। ১৯৭৩ সালে ক্লাবটি ২য় স্তরে এবং পরবর্তীতে ৩য় স্তরে অবনমিত হয়। ১৯৯১ সালে তারা পুনরায় লা লিগায় ফিরে আসে। ২০০০ সালে তাদের ইতিহাসে সবচেয়ে বড় সাফল্য অর্জন করে, যেখানে তারা প্রথম বারের মতো লা লিগা শিরোপা জয় করে। প্রায় ২০ বছর সর্বোচ্চ পর্যায়ে থাকার পর ২০১০–১১ মৌসুমে তারা দ্বিতীয় স্তরে অবনমিত হয়। পরবর্তী মৌসুমগুলোতে ক্লাবটি লা লিগা এবং সেহুন্দা দিভিসিওনে অংশগ্রহণ করেছে। লা লিগা বিজয়ী (১): ১৯৯৯-০০ কোপা দেল রে বিজয়ী (২): ১৯৯৪-৯৫, ২০০১-০২ স্পেনিশ সুপার কাপ বিজয়ী (৩): ১৯৯৫, ২০০০, ২০০২ সেগুন্দা ডিভিশন বিজয়ী (৫): ১৯৬১-৬২, ১৯৬৩-৬৪, ১৯৬৫-৬৬, ১৯৬৭-৬৮, ২০১১-১২ Nilsson, Leonard Jägerskiöld (২০১৮)। World Football Club Crests। London: Bloomsbury Sport। পৃষ্ঠা 72। আইএসবিএন 9781472954251। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jean Michel De Waelle, Suzan Gibril, Ekaterina Gloriozova, Ramon Spaaij (২০১৮)। The Palgrave International Handbook of Football and Politics। Cham, Switzerland: Palgrave Macmillan। পৃষ্ঠা 135। আইএসবিএন 978-3-319-78777-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "Why are RC Deportivo de La Coruña players called 'herculinos'?"। laliga.com (ইংরেজি ভাষায়)। ১৮ জুলাই ২০১৫। সংগ্রহের তারিখ ১২ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.rcdeportivo.es/en/anosacasa/abanca-riazor In isolation, Deportivo and de are pronounced, respectively, [depoɾˈtiβo] and [de]. "ABANCA-RIAZOR | Página Oficial del R.C. Deportivo de La Coruña"। ABANCA-RIAZOR | Página Oficial del R.C. Deportivo de La Coruña (স্পেনীয় ভাষায়)। সংগ্রহের তারিখ ২০১৯-১১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Spain – List of Second Division Champions উইকিমিডিয়া কমন্সে দেপোর্তিভো লা কোরুনিয়া সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) (গালিথীয়) (স্পেনীয়) দেপোর্তিভো লা কোরুনিয়া (স্পেনীয়) (ইংরেজি) দেপোর্তিভো লা কোরুনিয়া (স্পেনীয়) (ইংরেজি)